《四失诗和徐文长韵 其一 失书》
明代·陈子升

五车书备隐囊提，一自东游锁舍西。踏踏官街翻积叶，编编私舍绝缄泥。

都无关尹逢牛驾，自合庄生惜马蹄。安得结绳归混沌，便便鼓腹树阴低。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。